b'\n_START_ARTICLE_\nAbbeville\n_START_SECTION_\nGeografija\n_START_PARAGRAPH_\nKraj le\xc5\xbei v severni Franciji ob reki Somi 10\xc2\xa0km pred njenim izlivom v Sommski zaliv (Rokavski preliv), 45\xc2\xa0km severozahodno od Amiensa.\n_START_SECTION_\nZgodovina\n_START_PARAGRAPH_\nPo naselju je bila nekdaj imenovana stara paleolitska kultura Abbevillien, znana po zgodnjih kamnitih orodjih, ki so bili najdeni na tem ozemlju v tridesetih letih 19. stoletja._NEWLINE_Samo naselje se v zgodovini prvikrat omenja v 9. stoletju kot del ozemlja opatije St. Riquier, kasneje pa postalo sede\xc5\xbe grofije Ponthieu. Leta 1272 je pre\xc5\xa1el v roke angle\xc5\xa1kemu kralju Edvardu I., kjer je ostal vse do leta 1435, ko je s sporazumom v Arrasu pripadel burgundskemu vojvodu. Leta 1477 ga je Ludvik XI. priklju\xc4\x8dil Franciji._NEWLINE_V za\xc4\x8detku druge svetovne vojne je bil kraj mo\xc4\x8dno po\xc5\xa1kodovan.'